A COVID megjelenése előtt simán rávágtam volna erre a kérdésre azt a választ, hogy minden, ami olcsóbb, mint €400. Azóta a repülőjegyek árai olyan meredek emelkedésnek indultak ezen az útvonalon, mint egy szűz leány pulzusa a nászéjszakán. Most már minden repülőjegy €500 alatt remek fogásnak számít. Viszont ha találsz egy retúr repülőjegyet, amely olcsóbb mint €500 foglalás előtt még próbáld meg kombinálni az általad kiszemelt tengerparti repterekkel a hazautat úgy, ahogy fenn említettem. Ha így csak €100-€150 lesz a különbség, akkor simán foglald le inkább a drágábbat - később meg fogod még köszönni saját magadnak, hogy nem kell Bangkokba visszarepülnöd.